CELEX: 32018D0321
Language: hr
Date: 2018-03-02 00:00:00
Title: Provedbena odluka Komisije (EU) 2018/321 оd 2. ožujka 2018. o izmjeni Provedbene odluke (EU) 2017/224 o određivanju tehničkih i operativnih specifikacija s pomoću kojih se omogućuje da se komercijalnom uslugom koju nudi sustav uspostavljen u okviru programa Galileo ispunjuje funkcija iz članka 2. stavka 4. točke (c) Uredbe (EU) br. 1285/2013 Europskog parlamenta i Vijeća

5.3.2018   
            
            
               HR
            
            
               Službeni list Europske unije
            
            
               L 62/34
            
         PROVEDBENA ODLUKA KOMISIJE (EU) 2018/321
   оd 2. ožujka 2018.
   o izmjeni Provedbene odluke (EU) 2017/224 o određivanju tehničkih i operativnih specifikacija s pomoću kojih se omogućuje da se komercijalnom uslugom koju nudi sustav uspostavljen u okviru programa Galileo ispunjuje funkcija iz članka 2. stavka 4. točke (c) Uredbe (EU) br. 1285/2013 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1285/2013 Europskog parlamenta i Vijeća od 11. prosinca 2013. o provedbi i uporabi europskih sustava za satelitsku navigaciju i stavljanju izvan snage Uredbe Vijeća (EZ) br. 876/2002 i Uredbe (EZ) br. 683/2008 Europskog parlamenta i Vijeća (1), a posebno njezin članak 12. stavak 3. točku (d),
   budući da:
   
               (1)
            
            
               U skladu s tehničkim i operativnim specifikacijama utvrđenima u Prilogu Provedbenoj odluci Komisije (EU) 2017/224 (2) općim specifikacijama usluge „visoka preciznost CS-a” uključene u komercijalnu uslugu predviđena je pogreška pri utvrđivanju položaja manja od 10 cm, kao i to da se pristup usluzi „visoka preciznost CS-a”, koji nadzire jedan pružatelj usluge ili više njih, naplaćuje u skladu s cjenovnom politikom na snazi.
            
         
               (2)
            
            
               Međutim, čini se da se naplaćivanjem komercijalne usluge visoke preciznosti negativno utječe na razvoj aplikacija koje bi se tom uslugom koristile i ometa, posebice unutar Unije, obećavajući porast gospodarskih aktivnosti temeljenih na tehnologiji satelitske navigacije. Usto, prodor sustava uspostavljenog u okviru programa Galileo na svjetska tržišta mogao bi postati otežan ako bi konkurentni sustavi počeli besplatno nuditi usluge visoke preciznosti.
            
         
               (3)
            
            
               Osim toga, poduzećima iz sektora u širenju za koje je najvjerojatnije da će se koristiti komercijalnom uslugom visoke preciznosti, primjerice onima koja posluju u područjima autonomnih vozila, robotike ili bespilotnih letjelica, nije potrebna preciznost kolika je izvorno predviđena za komercijalnu uslugu. Za ta je poduzeća dovoljna preciznost manja od 20 centimetara, a od veće bi im zanimljivije bilo kad bi se skratilo vrijeme za postizanje navedene preciznosti. S tim u vezi, preciznost u određivanju položaja i vrijeme potrebno za njezino postizanje pozitivno su korelirani. Ako bi se minimalna preciznost promijenila s 10 na 20 centimetara, skratilo bi se i vrijeme potrebno za njezino postizanje, s tim da to ovisi i upotrijebljenoj tehnologiji te okruženju i lokaciji korisnika.
            
         
               (4)
            
            
               Nadalje, korisnici kojima je potrebna usluga pri kojoj je pogreška pri utvrđivanju položaja manja nego u usluzi „visoka preciznost CS-a”, mogu se obratiti poduzećima koja na lokalnoj razini već pružaju komercijalne usluge takve preciznosti.
            
         
               (5)
            
            
               Potrebno je naglasiti i da besplatna narav komercijalne usluge visoke preciznosti ne znači nužno da se druge usluge koje se pružaju sustavom u okviru programa Galileo neće naplaćivati.
            
         
               (6)
            
            
               Stoga bi trebalo predvidjeti, s jedne strane, da je pristup komercijalnoj usluzi „visoka preciznost CS-a” besplatan, ali i, s druge strane, da opće specifikacije te usluge „visoka preciznost CS-a” predviđaju pogrešku pri utvrđivanju položaja manju od 20 centimetara.
            
         
               (7)
            
            
               Konačno, kad je riječ o uvođenju usluge „visoka preciznost CS-a”, trebalo bi u određenoj mjeri preimenovati dvije planirane faze kako bi bilo jasnije na što se odnose.
            
         
               (8)
            
            
               Provedbenu odluku (EU) 2017/224 trebalo bi stoga na odgovarajući način izmijeniti.
            
         
               (9)
            
            
               Mjere predviđene ovom Odlukom u skladu su s mišljenjem Odbora osnovanog na temelju članka 36. stavka 1. Uredbe (EU) br. 1285/2013,
            
         DONIJELA JE OVU ODLUKU:
   Članak 1.
   Prilog Provedbenoj odluci (EU) 2017/224 mijenja se kako slijedi:
   
               1.
            
            
               tekst u retku „Opće specifikacije” i stupcu „Visoka preciznost CS-a” zamjenjuje se sljedećim tekstom: „Pružanje visoko preciznih podataka kako bi se u nazivnim uvjetima uporabe pogreška pri utvrđivanju položaja smanjila na manje od 20 cm”;
            
         
               2.
            
            
               tekst u retku „Pristup usluzi” i stupcu „Visoka preciznost CS-a” zamjenjuje se sljedećim tekstom: „— Pristup se ne naplaćuje”;
            
         
               3.
            
            
               u retku „Uvođenje usluge” i stupcu „Visoka preciznost CS-a” riječi „— Faza početne komercijalne uporabe od 2018. do 2020. — Faza potpune komercijalne uporabe od 2020.” zamjenjuju se riječima „— Faza početnog pružanja signala od 2018. do 2020. — Faza pružanja potpune usluge od 2020.”.
            
         Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 2. ožujka 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 1.
   
   
      (2)  Provedbena odluka Komisije (EU) 2017/224 оd 8. veljače 2017. o određivanju tehničkih i operativnih specifikacija s pomoću kojih se omogućuje da se komercijalnom uslugom koju nudi sustav uspostavljen u okviru programa Galileo ispunjuje funkcija iz članka 2. stavka 4. točke (c) Uredbe (EU) br. 1285/2013 Europskog parlamenta i Vijeća (SL L 34, 9.2.2017., str. 36.).